ངོས་དང་སྡེ་ཁྲི་སྤྲུལ་པའི་སྐུ་བཅས་ལ་བསྙེན་རྫོགས་ཀྱི་
སྡོམ་པ་བསྩལ་བར་དངོས་འབྱོར་གྱི་མཆོད་སྤྲིན་བསྟར། ཚེས་བཅོ་ལྔའི་ཉིན་ཁོ་བོ་ཅག་ནས་
ཚོགས་དབུར་སྤྱན་དྲངས་ཏེ་བརྟན་བཞུགས་གསོལ་འདེབས་སྔོན་དུ་འགྲོ་བས་མཎྜལ་རྟེན་གསུམ།
རྒྱ་རྟ་ལྔ་བཅུ། རྟ་མཛོ་ལྔ་བཅུ་རེ་བཅས་དངོས་འབུལ་གྱི་མཆོད་སྤྲིན་བསྟར་བར་ཐུགས་སྨོན་
དང་བཅས་ལྗགས་བསྔོ་བསྩལ། ཚེས་ཉེར་གསུམ་ལ་ཁོ་བོ་ཅག་ནང་མ་ངོ་འཁོར། ཚོགས་ཆེན་
ཁྲི་ཐོག་པ་སྡེ་ཁྲི་སྐལ་བཟང་མཁྱེན་རབ་རྒྱ་མཚོ། ལས་སྣེ་ཁག་ལ་ནང་ལུགས་གསོལ་ཚིགས་དང་།
གོ་བབས་ཀྱིས་གནང་ཆ་བརྩེ་གཟིགས་མཛད། ཧོང་སི་ལིང་བློ་བཟང་ཚེ་དབང་ལ་ཐའི་ཇི།
ཕྱག་མཛོད་ལ་ཛ་སག་མཁན་པོ། ལྷ་རམ་སྤྲུལ་པའི་སྐུར་མེ་རྒན་མཁན་པོ། ཅོ་ནེ་དཔོན་པོ་ལ་
ཨེར་ཏེ་མ་ཐུ་ཤ་ཅིན་སུ་ཅིག་ཐུ་པཱ་དུར་ཞེས་པའི་ཆོ་ལོ་དང་བཀའ་ཤོག་རེ་བསྩལ། ཚེས་ཉེར་
བརྒྱད་ལ། ཀྱཻ་རྡོར་གྲྭ་ཚང་། དུས་གྲྭ རྒྱུད་གྲྭ སྨན་པ་གྲྭ་ཚང་བཅས་ནས་སོ་སོའི་འདུ་ཁང་དུ་
སྤྱན་དྲངས་ཏེ་མཎྜལ་གསོལ་བཞེས་འདེགས་འབུལ་དང༌། དངོས་འབྱོར་གྱི་མཆོད་སྤྲིན་བསྟར་
བར་ཐུགས་ སྨོན་དང་སྐྱབས་འཇུག་གནང་། སྔ་ཕྱིར་ནང་ཆེན་ཁག་ནས་གདན་ཞུས་དང་།
དངོས་འབྱོར་གྱི་མཆོད་སྤྲིན་བསྟར་འབུལ་ཞུས་པར་སོ་སོའི་འདོད་མོས་ལྟར་གྱི་རེ་བ་བསྐངས།
ཧོར་ཟླ་བདུན་པའི་ཚེས་གཅིག་ལ་སྟོན་ཆོས་ནས་བསྟན་སྨོན་གྱི་ལྗགས་ལུང་བསྩལ་རྗེས་འདུས་
ཚོགས་སུམ་སྟོང་སྐོར་ལ་ཕྱག་དབང་བསྩལ། གྲྭ་ཚང་ཁག་ལ་ནང་རྟེན་རེ་དང༌། ཟམ་ཚོ་ཧོ་ཐོག་
ཐུ་ནས་ནང་ཆེན་ཕྱི་ནང་སྣོད་བཅུད་ཚང་མ་གཞུང་འབུལ་ཞུས་པས་ནང་རྟེན་བཞུགས་འདིང་སྐུ་
བེར། སྐུའི་ཉེར་སྤྱད་སོགས་དགྱེས་སྩོལ་མཛད། འདི་སྐབས་སྔ་ཕྱིཪ་བརྟན་འདེགས་པས་
མཚོན་དད་འདུས་སེར་སྐྱ་སུམ་སྟོང་ལྔ་བརྒྱ་སྐོར་ལ་ཕྱག་དབང་བསྩལ། ཚེས་བཞིའི་སྔ་དྲོ་ལོ
ལྟར་དཀའ་རབ་འབྱམས་དགེ་བའི་བཤེས་གཉེན་རྣམས་ནས་གསང་སྔགས་ཀྱི་དམ་བཅའ་ཉིན་
འཁྱོངས་ལྔ་ཚུགས་དགོས་ཀྱི་བཀའ་ཁྱབ་དང་ཐེབས་རྩ་ཊཱ་ཡན་ལྔ་བརྒྱ་འཇོག་པ་གནང༌། དེ་
ལྟར་པཎ་ཆེན་ཐམས་ཅད་མཁྱེན་པ་རྗེ་བཙུན་བློ་བཟང་དཔལ་ལྡན་ཡེ་ཤེས་རྒྱ་ནག་ཏུ་ཆིབས་
བསྐྱོད་མཛད་སྐབས་ཀུན་མཁྱེན་བར་པས་དགོན་གནས་འདི་གར་གདན་ཞུས་ཀྱི་སྙན་སེང་ཕུལ་
བར་ཕྱིར་ལམ་ཕེབས་རྒྱུའི་བཀའ་བཞེས་བསྩལ་ཅིང༌། ངོས་ཀྱི་གོང་མ་དབུས་ཕེབས་རྗེས་མའི་
དུས་བཀྲ་ཤིས་ལྷུན་པོར་༧གོང་ས་སྐྱབས་མགོན་པཎ་ཆེན་ཐམས་ཅད་མཁྱེན་གཟིགས་ཆེན་པོ་
687

མཆོག་ཉིད་ནས་ཉིན་གཅིག་རྗེས་སོར་ཁོ་བོ་ཁྱོད་ཀྱི་དགོན་ནང་དུ་འོང་འདོད་ཡོད་ཅེས་བསླུ་བ་
མེད་པའི་རྡོ་རྗེའི་བཀའ་བཞེས་མཛད་པས་བདེན་པ་མངོན་སུམ་དུ་བསྟན་པ་འདི་ནི་སྲིད་མཐའི་
བར་དུ་གཞལ་བར་དཀའ་བའི་བཀའ་དྲིན་ཁོ་ནར་སེམས་པས་ལག་པའི་པདྨོ་སྙིང་ཁར་ཟུམ་
བཞིན་གསོལ་བ་འདེབས་ཤིང་མཆིས་སོ། །ཁོ་བོ་ཅག་དང་འདི་གའི་བླ་སྤྲུལ་ཚང་མ། ཚོགས་
ཆེན་དབུ་ཆོས་ལས་སྣེ་སོགས་གྲྭ་གྲས། ཧོང་སི་ལིང་ལས་དམག་བཅས་ཀྱིས་ཕེབས་སྐྱེལ་དང་།
གྲྭ་དམངས་ནས་སེར་སྦྲེང་། སྤྱན་རྒྱ་མཆོད་རོལ་བཅས་གདན་ཞུས་ཀྱིས་ཆིབས་བསྒྱུར་བསྐྱངས་
ཏེ་དར་ལྕོག་ཐང་དུ་གྲ་སྒྲིག་བཞུགས་སྒར་དུ་ཞབས་སོར་འཁོད། ཚེས་ལྔའི་ཉིན་དེ་ནས་ཆིབས་
བསྒྱུར་བསྐྱངས་པར་གར་རྩེད་ཐང་ནས་ཁོ་བོ་ཅག་དང༌། ཡོངས་འཛིན་དམ་པ། ཡབ་ཆེན་ངོ་
འཁོར་བཅས་ནས་མཇལ་དར་རེ་ཕུལ་ཏེ་ཕྱིར་ལོག དེ་ནས་བསང་གི་འགོ་པས་གཙོས་རྟ་པ་བརྒྱ་
སྐོར་ནས་ཆིབས་བསུ་ཞུས་ཤིང་བསང་གི་གྲ་སྒྲིག་བཞུགས་སྒར་དུ་ཞབས་སོར་འཁོད། དེ་ནས་
ཆིབས་བསྒྱུར་མདའ་ཆེན་མདོར་བཞུགས་ཞག་དང༌། ཚེས་བདུན་གྱི་ཉིན་དགོན་ཤུལ་དུ་ཞབས་
སོར་འཁོད་དེ་སྡེ་སྤྱིར། མ་ཎི། འཕོ་བ། ཤམ་སྨོན་བཅས་ཀྱི་ལྗགས་ལུང་བསྩལ་བར་མཛོ་བརྒྱ་
དང་ལྔ་བཅུ་ཕུལ་ཏེ། འདི་ཉིན་ཧོང་སི་ལིང་ལས་དམག་བཅས་ནས་ཐོན་ཕྱག་ཞུས་ཏེ་ཕྱིར་ལོག
དེ་ནས་ཆིབས་བསྐྱོད་བསྐྱངས་པར་རྩེ་ཆུའི་ཁར། ཧོ་ནན་ཆིང་ཝང་གིས་གཙོས་རྟ་པ་ལྔ་བརྒྱ་
སྐོར་གྱིས་ཆིབས་བསུ་དང་བཅས་བཞུགས་གུར་ཁུ་རེ་ཆེན་མོར་ཞབས་སོར་འཁོད། ཚེས་བཅུའི་
ཉིན་ཆིབས་བསྒྱུར་བསྐྱངས་པར་ཆིབས་བསུ་ཐབ་བསུ་བཅས་ཤ་བོའི་མདོར་གྲ་སྒྲིག་བཞུགས་
ཞག་ཏུ་ཞབས་སོར་འཁོད་དེ་ཆིང་ཝང་ལ་གཟིམ་མཇལ་བསྩལ། ལམ་བར་རྣམས་སུ་དད་འདུས་
སྐྱེ་བོ་དྲུག་སྟོང་སྐོར་ལ་ཕྱག་དབང་བསྩལ། ཚེས་བཅུ་གཅིག་ལ་ཆིང་ཝང་ཀུན་དགའ་དཔལ་
འབྱོར་གྱིས་གཙོས་སེར་སྐྱ་ལྔ་སྟོང་སྐོར་ལ་འཕོ་ལུང་དང་ཕྱག་དབང་བསྩལ། ཚེས་བཅུ་གཉིས་ལ་
གཞུང་ས་ནས་གདན་ཞུ་བ་རིམ་བཞི་རྡོ་རིང་ངོ་འཁོར་ཆེད་འབྱོཪ་ལ་གཟིམ་མཇལ་དང་ཇ་གྲལ་
བཀའ་མཆིད་བསྩལ་ཅིང་སྣེ་ལེན་གཟབས། ཚེས་བཅུ་གསུམ་ལ། ཆིང་ཝང་ནས་ཝང་པཱུར་སྤྱན་
དྲངས་པར་ཤམ་སྨོན་དང་མ་ཎིའི་ལྗགས་ལུང་། ལྷ་ཁང་ཁག་ལ་ཕྱག་ནས། ཝང་ངོ་འཁོར་ལ་
མཇལ་ཕྱག་བསྩལ། ། ཚེས་བཅུ་ བཞིར་ རྡོ་ རིང་ པ་ ནས་ མཎྜལ་ བརྟན་ འདེགས་ དང་ འབྲེལ།
གཞུང་ས་ནས་ཕུལ་བའི་རྟེན་ཆས་གསེར་དངུལ་སྤོས་སྣམ་སོགས་ངོ་གྲངས་རྣམས་རིམ་འབུལ་
ཞུས་པར་ཕྱག་དབང་བསྩལ། འདི་ཉིན་ཧོ་ཤོ་ནས་གསོལ་འདེབས་ཞུས་ངོར་སེར་སྐྱ་ལྔ་སྟོང་སྐོར་
688

ལ་སྤྱན་རས་གཟིགས་ཀྱི་རྗེས་གནང༌། ཤམ་སྨོན། འཕོ་ལུང་བཅས་བསྩལ་བར་མཛོ་སྒ་འབྱཪ་
སུམ་བརྒྱ་ཕུལ། ཚེས་བཅུ་ལྔའི་ཉིན། ཝང་ནང་མི་ལྟོས་བཅས་དང༌། ཧོ་ཤོའི་ལས་བྱེད་བློན་
རིགས་ཁག་བཅས་པར་བབས་བསྟུན་གྱིས་གསོལ་རས་བསྩལ། ཚེས་བཅུ་དྲུག་ལ་ཆིང་ཝང་
སོགས་ཀྱི་ཆིབས་སྐྱེལ་དང་བཅས་ཆིབས་བསྒྱུར་བསྐྱངས་པར་ས་གནས་སོ་སོའི་གྲ་སྒྲིག་ ཐོག་
བཞུགས་ཞག་མཛད་མུས། ཚེས་བཅོ་བརྒྱད་ཉིན་གཙང་དགོན་པས་ཆིབས་བསུ་སེར་སྦྲེང་
བཅས་གཙང་དགོན་པར་བཞུགས་ཞག་ཐོག་སྤྱན་རས་གཟིགས་ཀྱི་རྗེས་གནང་དང་འཕོ་འཁྲིད་
བཅས་བསྩལ། ཚེས་བཅུ་དགུའི་ཉིན་ཆིབས་བསྒྱུར་བསྐྱངས་ཏེ་ཆུ་བཟང་བཞུགས་ཞག་སར་
ཞབས་སོར་འཁོད། སྔ་ཕྱིར་བརྟན་འདེགས་པས་མཚོན་སེར་སྐྱ་ཆིག་ཁྲི་ཉིས་སྟོང་སྐོར་ལ་ཕྱག་
དབང་བསྩལ། ཚེས་ཉི་ཤུར་རྭ་རྒྱ་དགོན་གྱིས་ཆིབས་བསུ་སེར་སྦྲེང་དུང་རྒྱའི་སྤྱན་འདྲེན་དང་
བཅས་བླ་བྲང་གསར་བཞེངས་ཀྱི་ཡང་སྟེང་ཕོ་བྲང་དུ་ཞབས་སོར་འཁོད། ཤིང་བཟའ་ཧོ་ཐོག་
ཐུཪ་གཟིམ་མཇལ་ཇ་གྲལ་ཐོག་གསོལ་བཞེས་ཕེབས། ཚེས་ཉེར་གཉིས་ལ་ཤིང་བཟའ་ཧོ་ཐོག་ཐུ་
ནས་བརྟན་གསོལ་འདེགས་འབུལ་དང་འབྲེལ་གྲྭ་ཚང་དང་ཕྱོགས་འདུས་སྐྱེ་བོ་རྣམས་ལ་མཇལ་
ཕྱག་བསྩལ། ཚེས་ཉེར་བཞིའི་ཉིན་འདི་གའི་ཕེབས་སྐྱེལ་པ་བླ་ཁག་ངོ་འཁོར་རྣམས་ལ་གཟིམ་
མཇལ་དང་ནང་བརྟན་གསོལ་བཞེས་བཅས་ཐོན་གནང་བྱིན་དམིགས་གོས་ཁྲུ་སོགས་བསྩལ།
མཛོད་ཟུཪ་དར་རྒྱས་ལ་མཁན་ཆུང་གི་གོ་གནས་བསྩལ། དངུལ་ཆུ་སྤྲུལ་སྐུ་སྐུ་འབུམ་ནས་ཕྱིར་
འཁོར་དང་། མཁན་ཆེན་བརྩོན་འགྲུས་དང་ཆབས་སྦྲགས་མཱ་ཅུན་ཀྲང་ནས་སྐུ་སྲུང་ ཆེད་
མངགས་རྟ་པ་འགོ་དམག་བརྒྱ་སྐོར་ལ་གཟིམ་མཇལ་བསྩལ། ཚེས་ཉེར་བརྒྱད་ལ་སྐུ་འབུམ་
བྱམས་པ་གླིང་གི་མཚམས་འབུལ་མི་སྣ་ཨོར་ཏོ་སུ་ཨོ་ལན་སྤྲུལ་པའི་སྐུས་མཚོན་ཏཱ་ལོ་ཡེ་ཆེ་ཆུང་
ཁག་སྤྱི་ནས་རྟེན་གསུམ་དང་རྟེན་ཆས་བསྟར་འབུལ་གྱིས་ངོ་འཁོར་སུམ་ཅུ་སྐོར་ལ་ཕྱག་དབང་
དང་ཇ་གྲལ་བསྩལ། གནམ་གང་གི་ཉིན། ཤིང་བཟའ་ཧོ་ཐོག་ཐུ་ནས་བླ་མཆོད་ཚོགས་འཁོར་
དང་འབྲེལ་བརྟན་བཞུགས་གསོལ་འདེབས་ཐོག་དངོས་འབུལ་གྱི་མཆོད་སྤྲིན་བསྟར་བར་ཧོ་ཐོག་
ཐུ་དང་ལས་སྣེ་སོགས་བརྒྱ་སྐོར་ལ་ཕྱག་དབང་དང་ཚོགས་སྐལ་བསྩལ། ཧོར་ཟླ་བརྒྱད་པའི་ཚེས་
གཉིས་ལ། སྐུ་འབུམ་མཚམས་ཞུ་བར་ཐོན་གནང་དང་། མགོ་ལག་ཁང་སར་དཔོན་ངོ་འཁོར་
ལ་ཕྱག་དབང་དང་མ་ཎི། འཕོ་བ། ཤམ་སྨོན་བཅས་ཀྱི་ལྗགས་ལུང་བསྩལ། ཚེས་གསུམ་ལ་
ཤིང་བཟའ་ཧོ་ཐོག་ཐུས་ཞུས་ངོར་མི་གྲངས་སུམ་བརྒྱ་སྐོར་ལ་སྒྲོལ་དཀར་གྱི་རྗེས་གནང་བསྩལ།
་
689

ཚེས་ལྔའི་ཉིན། ཀིརྟི་སྤྲུལ་པའི་སྐུ་སོགས་ནས་བརྟན་གསོལ་དང་དངོས་འབུལ་ཞུས་ཐོག་དགའ་
ལྷ། དམིགས་བརྩེ་མ། མ་ཎི། ཤམ་སྨོན་རྣམས་ཀྱི་ལྗགས་ལུང་བསྩལ། ཚེས་དྲུག་ལ་འདུས་སྤྱི་
ནས་ཞུས་ངོར་ཉེ་འདབ་ཕོ་བྲང་གསར་པར་སྤྱན་རས་གཟིགས་བཅུ་གཅིག་ཞལ་གྱི་དབང་དང་།
རིགས་གསུམ་སྤྱི་སྒྲུབ། དུས་འཁོར་ལྷན་སྐྱེས། དྲག་པོ་སུམ་དྲིལ་རྣམས་ཀྱི་རྗེས་གནང་བཅས་
བསྩལ་བར་དངོས་འབྱོར་གྱི་མཆོད་སྤྲིན་བསྟར་བས་མུ་མཐུད་སེར་སྐྱ་ཆིག་ཁྲི་སྐོར་ལ་ཕྱག་དབང་
ཚེས་བཅུ་གཅིག་ལ་འདུས་ཚོགས་སུ་བསྙེན་བཀུར་ཇ་ཐུག་ཐོག་ཕྱག་འགྱེད་ཊཱ་ཡན་རེ་
བསྩལ།
དང་། ལོ་ལྟར་རྩྭ་ཡན་འཕར་མའི་ཐེབས་རྩ་རྟཱ་ཡན་ཆིག་སྟོང་དང༌། རྟ་ནོར་བརྒྱ་བཅས་སྦྱོར་
འཇགས་མཛད། རྟེན་དྲུང་རྣམས་སུ་སྣ་ལྔའི་མཆོད་སྤྲིན་རྒྱ་ཆེར་བཤམས་འབུལ་གནང༌། དེ་
འབྲེལ་གནས་གཟིགས་དང་སྟབས་མཚུངས་འདུ་ཁང་ཆེན་མོར། དགའ་ལྷ་དམིགས་བརྩེ་མ།
མི་འཁྲུགས་པ། ཤམ་སྨོན་བཅས་ཀྱི་ལྗགས་ལུང་བསྩལ་ཅིང་། རྟེན་གཙོ་ཁག་ལ་ཐུགས་སྨོན་
སྙན་ཤལ་དང་རབ་གནས་མཛད། འདི་སྐབས་སྔ་ཕྱིར་བརྟན་འདེགས་པ་སོགས་སེར་སྐྱ་ཆིག་ཁྲི་
ཉིས་སྟོང་ལྔ་བརྒྱ་སྐོར་ལ་ཕྱག་དབང་བསྩལ། ཚེས་བཅོ་ལྔར་ཤིང་བཟའ་ཧོ་ཐོག་ཐུ་སོགས་བསྒྲུབ་
བྱ་སུམ་ཅུ་སྐོར་ལ་བསྙེན་རྫོགས་ཀྱི་སྡོམ་པ་བསྩལ། ཤིང་བཟའ་ཧོ་ཐོག་ཐུ་སོགས་བླ་སྤྲུལ་ལས་སྣེ་
གཙོ་དྲག་ལ་གནང་ཆ་དང་ཕྱག་དབང་བསྩལ། དེ་ནས་ཕེབས་སྐྱེལ་དང་སེར་སྦྲེང་བཅས་ཚེས་
བཅུ་དགུར་ཆིབས་བསྒྱུར་བསྐྱངས་ཏེ་རིམ་གྱིས་རྨ་ཆབ་ཆེན་མོར་གྲ་སྒྲིག་ཀོ་གྲུའི་སྟེང་ཕེབས་ཏེ་ཨ་
མི་གོ་ཐོར་བཞུགས་ཞག་དང༌། དེ་ནས་རིམ་གྱིས་ཆིབས་བསྒྱུར་བསྐྱངས་ཏེ་ཚེས་ཉེར་བརྒྱད་ལ་
མགོ་ལོག་གོང་མའི་དབོན་མགོན་ལྷ་དང་བློན་ཁག་འགོ་དམངས་བཅས་རྟ་པ་སུམ་བརྒྱ་སྐོར་གྱིས་
ཆིབས་བསུ་དང་བཅས་བཞུགས་ཞག་སར། ཨ་སྐྱོང་དཔོན་གྱིས་གཙོས་སྡེ་ཤོག་སེར་སྐྱ་སྤྱི་ནས་
བརྟན་གསོལ་འདེགས་འབུལ་ཐོག་མ་ཎི། འཕོ་བ། ཤམ་སྨོན་བཅས་ཀྱི་ལྗགས་ལུང་དང་ཕྱག་
དབང་བསྩལ། རྭ་རྒྱ་ནས་ཆིབས་བསྒྱུར་བསྐྱངས་པ་ནས་བཟུང་སྔ་ཕྱིཪ་བརྟན་འདེགས་པ་
སོགས་སེར་སྐྱ་དད་འདུས་ཆིག་ཁྲི་བརྒལ་བར་ཕྱག་དབང་བསྩལ་ཏེ་མཐོང་ཐོས་དྲན་རེག་གིས་
འབྲེལ་ཚད་ལ་ཐར་པའི་ས་བོན་བསྐྲུན་པར་མཛད་དོ། །
འདིར་སྨྲས་པ། དགེ་ལེགས་ལྦུ་བའི་འཕྲེང་བ་གཡོ་ལྡན་ལྷག་བསམ་རླབས་ཀྱི་རི་མོ་
ཅན། །ཐུགས་བསྐྱེད་ཟབ་ཡངས་རྒྱ་མཚོའི་ཀློང་ནས་ཚོགས་གཉིས་རྩ་བ་སྨིན་པའི་ཤིང༌། །རྒྱལ་
སྲས་སྤྱོད་པའི་ཡལ་འདབ་རྩེ་མོར་སྐུ་བཞིའི་མེ་ཏོག་འབུམ་བཀྲ་བ། །རྣམ་འདྲེན་དཔག་བསམ་
1
690

དབང་པོ་ཁྱོད་ཀྱིས་ཕན་བདེའི་ནོར་མཆོག་འདོད་དགུར་སྟེར། །འདི་ན་མ་དག་ལས་ཉོན་བ་
ཚྭའི་ཆུས། །ཤེས་རྒྱུད་འཛིན་མ་བསླད་པའི་སྐྱེ་བོའི་ཚོགས། །ཇི་སྙེད་མཆིས་པ་དེ་སྙེད་ལེགས་
མཛད་ཀྱི། །བདུད་རྩིའི་འཇུག་པ་ཆད་པ་མེད་འདི་མཚར། །ཁྱེད་ཀྱི་ཐུགས་རྗེའི་ཉི་མའི་དཀྱིལ་
འཁོར་དང་། · །འགྲོགས་པའི་བྱིན་རླབས་འོད་ཀྱི་སྣང་བ་བརྒྱས། །མ་བསྐྱངས་རྒྱལ་བསྟན་
པདྨོའི་དགའ་ཚལ་དང༌། །བཅོམ་པར་མ་བྱས་རྒུད་མུན་དེ་གང་ཞིག ས་ལའི་ནགས་ཀྱི་རྭ་བས་
ཡོངས་བསྐོར་བའི། །བོད་ཡུལ་འཛིན་མའི་ཁོར་ཡུག་མཐའ་དག་ལ། །ཁྱོད་ཀྱི་ལེགས་མཛད་
རྨད་བྱུང་གདུགས་དཀར་གྱི། །གྲིབ་མས་སྐད་ཅིག་ཉིད་ལ་བསིལ་བ་སྦྱིན། །བསླབ་གསུམ་ངུར་
སྨྲིག་ཚོན་གྱིས་ལུས་མཛེས་ཤིང༌། །ལུང་རིགས་མགྲིན་རྔ་སྙན་དགུར་འཁྲོལ་བ་ཅན། །རིག་གྲོལ་
འདབ་གཤོག་གཡོ་བའི་དགེ་འདུན་སྡེ། །མདོ་སྨད་ཆོས་གྲྭ་ཆེ་ཀུན་ཁྱེད་ཀྱིས་བསྐྱངས། །སྐྱེ་རྒུའི་
བསོད་ནམས་ལྷུན་སྟུག་རི་བོའི་སྤོར། །གཞན་ཕན་སྙིང་རྗེའི་རླུང་གི་ཤིང་རྟ་ཡིས། །མཚན་དཔེ་
སྣང་བའི་དཀྱིལ་འཁོར་ ཉིན་ བཞིན་དུ། ། འཆར་བའི་སྒྱུ་འཕྲུལ་ཆད་པ་མེད་པར་སྟོན། །
དམིགས་མེད་སྟོང་པ་མཆོག་གི་མཁའ་དབྱིངས་སུ། །སྙིང་རྗེའི་ཆུ་འཛིན་དྲ་བའི་འཇོ་སྒེག་
དང༌། །འགྲོགས་པའི་ལེགས་བཤད་དབྱར་ལས་སྐྱེས་པའི་རྔས། །མཐའ་དག་འགྲོ་ཀུན་མ་རིག་
གཉིད་ལས་སློང་། །རིང་ནས་གོམས་པའི་ཐུགས་བསྐྱེད་འཛིན་མའི་གཞིར། །འཁྱིལ་བ་རྒྱལ་
སྲས་སྤྱོད་པའི་མཚོ་ཆེན་ལས། །མཐའ་དག་འགྲོ་བའི་ཡིད་ཀྱི་ཞིང་ས་རུ། །མ་སྨད་འཕྲིན་ལ
ཆུ་རྒྱུན་ཆད་མེད་འབབ། །དབང་པོའི་རིམ་པ་མཆོག་འབྲིང་ཐ་མ་ཡི། །ཚུལ་དང་མཐུན་
པར་མཛད་སྒོ་རྨད་བྱུང་བས། །ཟུང་འཇུག་ནོར་བུའི་གཞལ་མེད་ཁང་བཟང་དུ། །འཁྲིད་
པའི་སྟོན་པ་མཆོག་ཁྱོད་གཏན་གྱི་སྐྱབས། །ཞེས་སྲིད་ཞིའི་གཙུག་རྒྱན་སྣང་བ་མཐའ་ཡས་
པཎ་ཆེན་ཐམས་ཅད་མཁྱེན་གཟིགས་ཆེན་པོ་རྗེ་བཙུན་བློ་བཟང་ཐུབ་བསྟན་ཆོས་ཀྱི་ཉི་མ་
དགེ་ལེགས་རྣམ་རྒྱལ་དཔལ་བཟང་པོའི་ཞལ་སྔ་ནས་ཀྱི་སྐུ་ཚེ་སྨད་ཀྱི་ཐུན་མོང་བའི་རྣམ་
པར་ཐར་པ་